Traseismul politic înflorește la PNL. Iohannis: "Boala gravă a politicii româneşti".
Iohannis nu e de acord cu traseismul politic, "boala gravă a politicii româneşti". Rareş Bogdan și-a criticat colegii pentru racolări. Mai mult de 20 de liberali au sărit în tabăra PSD.
Liberalii au intrat în greva tăcerii după ce preşedintele Iohannis le-a atras atenția că "traseismul e o boală gravă a politicii româneşti". Doar Rareş Bogdan le-a spus propriilor colegi, încă o dată, că ar trebui să îşi ridice semne de întrebare. De ce îi iau în partid tocmai pe cei din PSD, atât de des criticaţi chiar de ei?Pe de altă parte, nici social-democraţii nu se lasă mai prejos. Cu demisiile proaspete din PNL Sector 2, mai mult de 20 de liberali au sărit în tabăra PSD. Eugen Pîrvulescu e singurul liberal care a vrut să comenteze subiectul. A primit zeci de social-democraţi în organizaţia PNL Teleorman și i se pare perfect normal.EUGEN PÎRVULESCU, presedinte PNL Teleorman: Nu vorbim de traseism politic acum şi…la Teleorman, e normal să acceptăm şi să vină oricine. Da, sunt foarte multe transferuri, pentru că nimeni nu mai vrea să stea în PSD. Nu luăm orice om din PSD, ne uităm la caracter.